三軸即係左右移動（Pan）、上下傾斜（Tilt）、橫直旋轉（Roll）。
常用嘅跟隨模式係你隻手點郁，手機就會作出相應轉動。
新款穩定器追加了方便做社交直播嘅垂直模式。
SwiftCam M4可另購IR追蹤器，玩fb live都可用到人臉追蹤。
大芒手機可能需要加入一定重量嘅砝碼嚟平衡。
部分穩定器設有micro USB，可以外接尿袋隨時充電。
專攻手機穩定器嘅SwiftCam，新一代M4預設多達7種拍攝模式，傳統以外，仲多咗垂直、TimeLapse、GoPro、Sony運動相機及360相機模式，換言之，可以玩埋主流Action Cam同360/VR相機，而後者只需利用一粒1/4吋標準腳架螺絲，就可以固定喺定盤上。M4另一好玩地方係可以再加裝IR tracing模組，有別一般App嘅追蹤，裝咗呢個模組後，就算喺facebook或Instagram做直播，都可以開啟人臉追蹤，令直播效播更專業。